**S podpisom tega vzorca pogodbe se zavežete, da sprejemate pogoje iz razpisa, št. 122-9/2020, ki so vsebovani v pogodbi.**

**PODPISAN IN PARAFIRAN (podpis odgovorne osebe na vsaki strani) VZOREC POGODBE PRILOŽITE K PRIJAVI NA JAVNI RAZPIS!**

**V Z O R E C P O G O D B E**

**OBČINA ŠKOFJA LOKA**

**Mestni trg 15**

**4220 Škofja Loka**

Matična številka: 5883318,

Davčna številka: SI18947271,

ki jo zastopa župan Tine RADINJA (v nadaljevanju: naročnik)

in

**\_\_\_\_\_\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_\_\_\_\_\_

Davčna številka: \_\_\_\_\_\_\_\_\_\_\_\_\_\_\_

ki jo zastopa direktor/ predsednik **\_\_\_\_\_\_\_\_\_\_\_\_\_\_** (v nadaljevanju: izvajalec),

sklepata naslednjo

**P O G O D B O**

## o sofinanciranju letovanja osnovnošolskih otrok s socialno in zdravstveno indikacijo

## v letu 2020 (št. 122-9/2020)

**1. člen**

**UVODNA DOLOČBA**

Pogodbeni stranki ugotavljata:

- da je naročnik v medijih in na svoji spletni strani objavil obvestilo o javnem razpisu zasofinanciranje letovanja osnovnošolskih otrok s socialno in zdravstveno indikacijo, ki ga bo naročnik v tem letu sofinanciral iz svojega proračuna,

- da je izvajalec pravočasno in pravilno posredoval popolno prijavo na javni razpis, katera izpolnjuje pogoje razpisa,

– da je naročnik na osnovi določil in pogojev javnega razpisa, z dokončnim sklepom, št. \_\_\_\_\_\_\_\_\_\_\_\_, izdanega dne \_\_\_\_\_\_\_\_\_\_\_\_\_ kot najprimernejšega kandidata izbral programe izvajalca in

– da so sredstva za sofinanciranje programov izvajalca zagotovljena v proračunu naročnika za leto 2020.

**2. člen**

**PREDMET POGODBE**

Predmet te pogodbe je sofinanciranje naslednjih programov:

Organizacija in izvedba letovanja za \_\_\_\_\_\_ (število) otrok s socialno in zdravstveno indikacijo v \_\_\_\_\_\_\_\_\_\_\_\_\_\_\_\_ (kraj) v terminu: \_\_\_\_\_\_\_\_\_\_\_\_\_\_\_\_\_\_.

Podrobnejši pregled vsebine, ciljev in obsega programov, ki jih bo naročnik v letu 2020 sofinanciral izvajalcu, je razviden iz prijavnih obrazcev javnega razpisa in končnega poročila.

V prvem odstavku tega člena navedeni sofinancirani programi morajo biti realizirani do dne 31. 12. 2020, v skladu z navedenimi cilji in pričakovanimi dosežki izvajalca, navedenimi v prijavnih obrazcih javnega razpisa.

Število otrok, upoštevanih v pogodbi, ni nujno enako številu otrok v prijavi, ker je usklajeno s končnim poročilom prijavitelja in je odraz dejanskega stanja izvedenega letovanja.

**3. člen**

**OBVEZNOST NAROČNIKA**

Izvajalcu so bila z odločbo, št. \_\_\_\_\_\_\_\_\_\_\_\_, izdano \_\_\_\_\_\_\_\_\_ za prijavljen program iz 2. člena te pogodbe za leto 2020,

odobrena sredstva v višini:

* \_\_\_\_\_\_\_\_\_\_ EUR,
* \_\_\_\_\_\_\_\_\_\_ EUR.

kar v skupnem znesku pomeni **\_\_\_\_\_\_\_\_\_\_\_ EUR**.

V prejšnjem odstavku tega člena navedeni zneski vsebujejo DDV.

Naročnik bo finančna sredstva, določena v prejšnjem odstavku tega člena, izplačal izvajalcu v enkratnem znesku iz proračunske postavke 4018029 - Zdravstvena letovanja na transakcijski račun izvajalca, številka \_\_\_\_\_\_\_\_\_\_\_\_\_\_\_ odprtega pri banki \_\_\_\_\_\_\_\_\_\_\_ v roku 30 dni po odobritvi poročila o izvedenih programih, določenega v 5. členu te pogodbe in/ali izdanem računu izvajalca.

V primeru zamude s plačilom dogovorjenega zneska je naročnik dolžan izvajalcu za vsak dan zamude plačati zakonske zamudne obresti.

Pogodbena sredstva mora izvajalec namensko porabiti do konca leta 2020.

Pogodbeni stranki se strinjata, da se višina sredstev, opredeljenih s to pogodbo, prilagodi dejanskemu stanju med izvedbo, kar izvajalec dokazuje s končnim poročilom.

V primeru, da se letovanja udeleži manj otrok od navedenega števila v prijavi in kot je navedeno v 2. členu te pogodbe, bo naročnik na podlagi prejetega poročila s strani izvajalca in seznama udeležencev nakazal sorazmerno manj sredstev, kot je določeno v tem členu. Pri tem bo uporabil izračun:

*»Dodeljena sredstva posameznemu izvajalcu se deli s številom otrok. Dobljeno število predstavlja sofinanciran delež za posameznega otroka. Tako dobljeni znesek se odšteje skladno z zmanjšanim številom otrok na letovanju.«*

Maksimalna višina dodeljenih sredstev na javnem razpisu ne more presegati višine zaprošenih sredstev prijavitelja v prijavi.

**4. člen**

**OBVEZNOST IZVAJALCA**

Izvajalec se zavezuje, da bo program, ki je predmet te pogodbe, izvajal strokovno in kakovostno ter v skladu s programom, določenim v 5. členu te pogodbe.

Izvajalec se zavezuje, da bo izvedel letovanje otrok tako, da bodo vsakemu izmed otrok – udeležencev programov iz 2. člena te pogodbe zagotovljene:

* ustrezne bivalne kapacitete,
* pet obrokov primerne hrane dnevno,
* vzgojno varstvo z ustreznimi programi in
* zdravstveno varstvo in urejena igrišča s športnimi rekviziti in napravami.

Izvajalec se obvezuje, da bo naročniku dovolil, da hrani, obdeluje in razkriva podatke v zvezi z dodeljeno pomočjo iz te pogodbe ter da jih uporablja za namene obveščanja in informiranja.

Izvajalec se obvezuje, da bo pri vseh javnih objavah, ki se nanašajo na program, ki je predmet te pogodbe, navajal, da ga sofinancira Občina Škofja Loka.

Izvajalec ne sme prenesti pravic in obveznosti iz te pogodbe na tretjo osebo brez pisnega soglasja naročnika.

Izvajalec se zavezuje dajati tolmačenja in pojasnila o poteku projekta naročniku in njegovim pooblaščencem.

**5. člen**

**POROČILO O IZVEDENIH PROGRAMIH**

Poročilo o izvedenih programih (v nadaljevanju: poročilo) mora vsebovati izvajalčeva:

* vsebinska analiza programa, ki zajema strokovna izhodišča in metode dela, potek in izvedbo programov,
* seznam otrok, katerih letovanje je bilo sofinancirano s sredstvi naročnika z navedbo prispevka staršev otrok, drugih organizacij (navesti ime organizacije) in prispevka naročnika
* finančno poročilo s specifikacijo stroškov.

Finančni del poročila mora temeljiti na finančno-knjigovodski dokumentaciji izvajalca, iz katere je razvidna poraba sredstev (fotokopije računov za višino dodeljenih sredstev).

Rok za predložitev poročila je 20. 11. 2020. Če do omenjenega roka poročilo ni predloženo, se šteje, da prijavljeni programi niso bili izvedeni, zato se odobrena sredstva ne nakažejo. V primeru, da izvajalec izvaja program/projekt po 20. 11. 2020, je dolžan v poročilu to navesti in predložiti dokazila »o nameravani izvedbi programa/projekta«, to pa so: plakati, vabila, programski listi, ipd. Če dokazila o nameravani izvedbi programa/projekta ne more predložiti, mora to v poročilu navesti, sama dokazila pa predloži po izvedenem programu/projektu oziroma najkasneje do 15. 1. 2021. Odobrena sredstva iz 4. člena te pogodbe se nakažejo, ko je program/projekt v celoti izveden, v tem primeru se podaljša veljavnost te pogodbe.

Če izvajalec kljub pisnemu pozivu naročnika ne predloži poročila, mora morebitna že nakazana sredstva po tej pogodbi naročniku vrniti skupaj s pripadajočimi zakonitimi zamudnimi obrestmi.

**6. člen**

**VMESNO POROČILO**

V primeru, da izvajalec izvaja program preko celega leta, lahko predloži vmesno poročilo, ki mora imeti vse sestavine, kot so določene v prvem odstavku prejšnjega člena.

V roku 30 dni po predložitvi vmesnega poročila se izvajalcu nakaže sorazmerni del odobrenih sredstev, ki se izračuna glede na preostali čas trajanja pogodbe.

Naročnik vmesno poročilo in končno poročilo pregleda in odobri oziroma zavrne.

**7. člen**

**PREPOVED NENAMENSKE RABE SREDSTEV**

Sredstva, ki jih prejme izvajalec po tej pogodbi so strogo namenska in jih sme izvajalec uporabiti izključno za izvajanje programa, določenega v 2. členu te pogodbe.

**8. člen**

**NADZOR NAD IZVAJANJEM PROGRAMA**

Nadzor nad izvajanjem predmeta te pogodbe in namensko porabo proračunskih sredstev izvaja Oddelek za družbene dejavnosti naročnika. V ta namen lahko pooblaščena oseba naročnika od izvajalca kadarkoli zahteva pisna poročila in dokazila o porabi sredstev; prav tako lahko kadarkoli opravi napovedan ali nenapovedan ogled izvajanja programov, določenih v 2. členu te pogodbe.

**9. člen**

**RAZVEZA OZIROMA RAZVELJAVITEV**

Če se ugotovi, da izvajalec kakorkoli krši določila te pogodbe (kot npr. zavira izvajanje dogovorjenih ukrepov za nadzor, krši namen dodelitve sredstev, krši dolžnost obveščanja ipd.) ali ne ravna po predloženem programu ali zaradi nerealiziranega programa oziroma zaradi kakršnegakoli drugega razloga sredstev ne porabi, naročnik opozori izvajalca na kršitve ter v primernem roku zahteva njihovo odpravo.

Če izvajalec kljub poprejšnjemu opozorilu še vedno krši določila te pogodbe, lahko naročnik pogodbo razveže, pri čemer mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Naročnik lahko to pogodbo razveže tudi v primeru, da se ugotovi, da so bila izvajalcu dodeljena sredstva na podlagi izvajalčevih lažnih ali nepopolnih dokazil. V tem primeru mora izvajalec morebitna že nakazana sredstva po tej pogodbi naročniku vrniti v roku 30 dni od dne prejema zahtevka naročnika, skupaj s pripadajočimi zakonitimi zamudnimi obrestmi, ki tečejo od dne prejema do dne vračila.

Izvajalec, ki nenamensko koristi pogodbena sredstva ali drugače grobo krši pogodbena določila, ne more kandidirati za sredstva na naslednjem tovrstnem javnem razpisu.

Vsaka pogodbena stranka ima pravico do razveze oziroma razveljavitve te pogodbe tudi v skladu z določili veljavnega Obligacijskega zakonika.

**10. člen**

**DOLŽNOST OBVEŠČANJA**

Pogodbeni stranki se morata medsebojno pravilno in popolno obveščati o razlogih, ki so kakorkoli pomembni za izvajanje te pogodbe, takoj ko je to mogoče.

**11. člen**

**ODGOVORNE OSEBE**

Za uresničevanje obveznosti iz te pogodbe skrbi:

- na strani izvajalca:\_\_\_\_\_\_\_\_\_\_\_\_\_\_, direktor/ predsednik,

- na strani naročnika: Sabina Gabrijel, višja svetovalka za družbene dejavnosti.

**12. člen**

**PISNOST POGODBE**

Pisna oblika je pogoj za veljavnost te pogodbe. Vsi kasnejši dogovori, ki pomenijo dopolnitve ali spremembe te pogodbe, morajo biti v pisni obliki.

**13. člen**

**SPORAZUMNO REŠEVANJE SPOROV**

Pogodbeni stranki sta soglasni, da bosta morebitne spore reševali sporazumno, v kolikor pa to ne bo mogoče, je za reševanje sporov pristojno Okrajno sodišče v Škofji Loki oziroma Okrožno sodišče v Kranju.

**14. člen**

**VELJAVNOST POGODBE**

Pogodba začne veljati, ko jo podpišeta predstavnika obeh pogodbenih strank. Pogodba preneha veljati z dnem 31. 12. 2020.

**15. člen**

**KONČNA DOLOČBA**

Pogodbeni roki so bistvena sestavina te pogodbe.

Za vse, kar se pogodbeni stranki nista dogovorili ali s to pogodbo drugače določili, veljajo določila iz veljavnega Obligacijskega zakonika.

Pogodba je sestavljena v dveh enakih izvodih, od katerih prejme izvajalec en izvod in naročnik enega.

V Škofji Loki, dne \_\_\_\_\_\_\_\_\_\_\_\_\_\_ V Škofji Loki, dne \_\_\_\_\_\_\_\_\_\_\_\_\_\_

**NAROČNIK: IZVAJALEC:**

**Občina Škofja Loka \_\_\_\_\_\_\_\_\_\_\_\_\_**

**Tine RADINJA \_\_\_\_\_\_\_\_\_\_\_\_\_**

**Župan Direktor/ predsednik**